Cummattimentu di Capu Culonna

Lu cummattimentu di Capu Culonna successi lu 13 o lu 14 di giugnettu dû 982 a Capu Culonna, n Calàbbria e uppunìu lu mpiraturi Uttuni II e li sò alliati longobbardi contra l'emiru kalbita di Sicilia Abu al-Qasim.

 L'abbinimenti 

Ô mumentu dî fatti l'emiru avìa dichiaratu na guerra santa contra li girmanici dû Sacru Rumanu Mpiru di Uttuni. Lu mpiraturi s'attruvava n Pugghia e l'emiru n Calabbria. Assicutatu, l'emiru tintau di ritirarisi n Sicilia, ma quannu vitti chi nun putìa ritirarisi, piazzau lu sò esercitu a Capu Culonna, vicinu Crutuni, e aspittau li truppi mpiriali pô cummattimentu.

Lu cummattimentu fu assai duru. Li surdati mpiriali ntî nu primu mumentu agghicaru a battiri la guardia di l'emiru, chi fu ammazzatu n cummattimentu, ma li mussurmani si dispuneru n furmazzioni, mittennu n trappula li surdati nimici. Diversi àuti dignitari dâ cualizzioni mpiriali forru ammazzati, e secunnu tistimunianzi storichi, ci foru 4000 morti sulu dû latu dâ cualizzioni mpiriali.

Puru siddu l'emiru fu ammazzatu, lu cummattimentu si cunchiudìu cu la vittoria dî mussurmani. Li truppi mpiriali s'àppiru a ritirari a nord.

Catigurìa:Cummattimenti